google/wiki40b huggingface dataset:
Løvekvinnen

Løvekvinnen er en roman av den norske forfatteren Erik Fosnes Hansen og ble utgitt i 2006. Boka ble tildelt Bokhandlerprisen.

Handling

Boken handler om Eva Arctander, som blir født med sykdommen hypertrikose, en sykdom som medfører unaturlig hårvekst på store deler av kroppen. Romanen beskriver hennes livsløp fra hun blir født og til hun er 13-14 år. Boken skildrer også om oppveksten hennes på togstasjonen hvor hun bor og faren hennes er stasjonmester. Hun blir undersøkt av leger på nedverdigende vis og mobbet på skolen. Hun forelsker seg og opplever respekt og respektløshet. Boken starter med at hun er med i en omreisende teatergruppe sammen med andre med sjeldne sykdommer eller misdannelser. Boken går så tilbake i tid og beskriver hennes opplevelser med hensyn til sin sykdom og de folk hun møter. I boken benyttes vekselsvis førsteperson og tredjeperson.
Stortingets kontroll- og konstitusjonskomité (2001–2005)

Kontroll- og konstitusjonskomitéen er en fagkomité på Stortinget.  Den
behandler bl.annet saker relatert til kontroll av regjeringen samt
konstitusjonelle spørsmål.
Komitéen består av 10 stortingsrepresentanter.
Dyscinetus picipes

Utseende

En middelsstor (18-21 millimeter), glatt, blankt brunlig hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og spredt og fint punktert, dekkvingene nesten uten punktering til sterkt punkterte. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen. Denne arten er temmelig variabel i farge, kroppsform og størrelse.

Levevis

Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.

Utbredelse

Artene er utbredt i det sørlige USA, Mexico og på Cuba og Puerto Rico.
Bindevevssykdommer

Bindevev knytter de ulike cellene i kroppen sammen og består av blant annet elastin og kollagen. Sykdom i bindevev kan oppstå som følge av en genetisk defekt (arvelige, ikke-betennelsesaktige bindevevssykdommer) eller som revmatisk betennelse når immunsystemet angriper kroppens eget vev mellom cellene (autoinflammatoriske systemiske bindevevssykdommer). Eksempler på genetiske (ikke-betennelsesaktige) bindevevesykdommer er Marfans syndrom og Ehlers-Danlos syndrom. Bindevevssykdommer skilles fra vaskulitt (betennelse i blodårer) og andre sykdomsgrupper innen revmatologi

Autoimmune, systemisk bindevevssykdommer

Sykdommene starter ofte ganske utypisk med sykdomsfølelse (slapphet, nattesvette, ledd- og/eller muskelsmerter), men kan utvikle seg til skader i ledd, muskler, hud, nerver og indre organer. Ofte ses tidlig et tydelig utslag i blodprøver. Som tegn på revmatisk betennelse er "Senkningsreaksjonen" og noen ganger CRP ofte høye. Antinukleære antistoffer (ANA) med spesielle undergrupper er ofte forhøyet i blodprøver. Nyrebetennelser vises i urinprøver.

Behandling

Medikament-behandling avd autoinflammatoriske systemiske bindevevssykdommer er generelt en spesialist oppgave som gjennomføres i samarbeid med fastlege/allmennlege. Ved behandligsstart bør en sammen med pasienten sette definerte mål for behandlingen, for eksempel å oppnå målbart mindre revmatisk betennelse og reduserte smerter innen et visst tidsrom. Utenom prednisolon (et kortison), finnes en rekke sykdomsdempende medikamenter som forskrives i overensstemmelse med pasientens vilje etter aktuell informasjon. Valg av det enkelte medikament og andre behandlingsformer rettes delvis etter spesifikk diagnose, men også avhengig av den enkeltes helsetilstand, andre sykdommer, alder, svangerskapsønske etc, altså persontilpasset medisin.
Stidsvig

Stidsvig er et tidligere tettsted i Klippan kommune i Skåne län i Sverige, som fra 2015 regnes som å ha vokst sammen med tettstedet Östra Ljungby.  
I 2010 hadde tettstedet 754 innbyggere.
Salomon Xreid Hardangervidda

Salomon Xreid Hardangervidda er et norsk årlig langdistanseløp, også kalt ultraløp, som de første tre årene ble arrangert i Hardangervidda nasjonalpark i starten av juli. Løypen og distansen endres litt hvert år.
Løpet ble først arrangert i 2013 etter initiativ fra Jan-Sigurd Sørensen og Fredrik Mandt. Første året kom kun 17 av 44 deltagere nådde målgang på Gaustatoppen, mens det i 2014 var 100 påmeldte deltagere.
Foran 2015-løpet ville arrangørene øke antall deltagere til 150, men fikk først avslag fra Miljødirektoratet pga spesielle regler for nasjonalparker. I midten av desember fikk løpet løyve av Fylkesmannen i Hordaland og Buskerud til å arrangere opplevelsen innenfor gitte rammer, og klaget inn vedtaket fra Miljødirektoratet. Klagen førte frem og løyvet fra Miljødirektoratet gir ultraløpet lov til å åpne opp for 150 deltagere. Senere er løpet flyttet til Nordmøre.

2016

1. juli startet ca 116 deltagerne ved Rødsand på Senja for å løpe 122 km og bestige 5500 høydemeter. 48 fullførte til mål innerst i Mefjordvær. Årets vinner var Gjermund Nordskar med sluttiden 23 timer og 20 minutter. 55 minutter før nummer to, Tom Andre Henriksen. Blant kvinnene kom søstrene Marit og Anniken Liland Fredriksen først, begge på 30 timer og 39 minutter.

2017

30. juni til 1. juli 2017 gikk løpet over 125 km fra bygda Valsøyfjorden til Tømmervågen på Nordmøre. Løpet fulgte Fjordruta.
Ben Askren

Bryting

Som bryter deltok han for USA i Sommer-OL 2008 i 74 kilos klassen i fri stil bryting. Der nådde han 16-delsfinalen, hvor han tapte for cubanske Iván Fundora. Askren revansjerte senere tapet da han i 2010 vant over Fundora.

MMA

Etter Sommer-OL 2008 valgte Askren å satse på MMA, og gikk sin første MMA-kamp i 2009. Han er tidligere tittelholder i Bellator og ONE Championship. Ben Askren har svart belte i brasiliansk jiu-jitsu, og er ansett som en av de aller beste grapplerne i MMA. Til tross for at Askren lenge har vært viden anerkjent som en av de desidert beste MMA-utøverne i sin vektklasse, lot et tilbud fra sportens største organisasjon, UFC, lenge vente på seg. Tyron Woodley, tittelholder i UFC og hans venn og treningspartner gjennom mange år, hevdet at Askren ville vunnet tittelen i UFC hvis de ville signert ham. Mange har spekulert i at uvennskap med UFCs president Dana White er årsaken til at Askren lenge ble oversett av UFC. Han forble ubeseiret i MMA til han annonserte karriereslutt i 2017, med atten seire. Imidlertid lot han døren forbli åpen for retur til oktagonet hvis det rette tilbudet skulle dukke opp. 27. oktober 2018 inngikk Askren i et bytte av kontraktfestede utøvere mellom to organisasjoner. Askren som var under kontrakt med ONE Championship signerte med UFC, mens Demetrious Johnson gikk motsatt vei. Tilsvarende byttehandler er vanlig innen amerikanske lagsporter, men ble den første av sitt slag innen MMA.
Hans første motstander i UFC var tidligere tittelholder Robbie Lawler i mars 2019, i en kamp som for begge var deres første siden slutten av 2017. Nesten umiddelbart etter kampstart sikret Askren clinch-posisjon, men nedrivningsforsøket ble reversert av Lawler idet han løftet opp Askren og kastet ham spektakulært i gulvet. Kastet ga Lawler mulighet til å innta en fordelaktig posisjon der han ga Askren uvant mye juling før han greide reise seg opp. Stående på beina igjen fikk Askren så Lawler raskt opp mot gjerdet der han kunne gjøre nytte av sine overlegne grappling-ferdigheter. Mens Askren hadde Lawler i et nakkegrep valgte dommer Herb Dean å avslutte kampen, da bevegelsen i Lawlers høyre arm antydet at han hadde mistet bevisstheten. Dommeravgjørelsen ble kontroversiell grunnet usikkerhet om Lawler på noe tidspunkt faktisk var bevisstløs eller ei.
Mot Jorge Masvidal ble Askren offer for den raskeste knockout i UFCs historie. Umiddelbart etter kampen ble igangsatt traff Masvidal perfekt med et flyvende kne idet Askren dukket litt ned for å gripe tak for en nedrivning. Treffet i hodet slo Askren bevisstløs. Det hadde ikke gått mer enn fem sekunder innen dommeren rakk å avbryte kampen, som markerte det første tapet i Askrens MMA-karriere.
650-årene

-- 650 -- 651 -- 652 -- 653 -- 654 -- 655 -- 656 -- 657 -- 658 -- 659
Tiårsoversikt
Farid Díaz

Landslaget

Han erstattet Frank Fabra i Colombias tropp til VM i fotball 2018 i Russland
Patriark Tikhon

Bakgrunn

Vasilij Ivanovitsj Bellavin var sønn av en ktiesanger. Han slo tidlig inn på den geistlige bane.

Epark (biskop)

Etter å ha blitt munk i 1892, ble Tikhon i 1897 ordinert til epark (biskop) av Lublin. Året etter begynte han som epark av Aleutene og Alaska (fra 1900 Aleutene og Nord-Amerika) med sete i San Francisco (fra 1905 i New York). 1905 ble han opphøyd til erkeepark. 1907 flytta han tilbake til Russland og ble erkeepark av Jaroslavl, i 1913 av Vilnius.
Den russisk-ortodokse kirke søkte etter februarrevolusjonen uavhengighet fra staten.

Patriark

Den 15. august 1917 ble Tikhon valgt til metropolitt av Moskva og den 5. november samme år opphøya til patriark av Moskva og hele Russland, et embete som hadde vært ubesatt siden 1700 og som keiseren hadde avskaffet i 1720. Han var dermed den ellevte patriarken av Moskva og hele Russland.
Patriark Tikhons forsøk på kirkelige reformer fikk motstand både fra konservative kretser innen kirken og fra sovjetiske myndigheter. Han var en uttalt motstander av bolsjevismen og kritiker av sovjetmyndighetene. Fordi kirkaens rettigheter ble sterkt innskrenket av myndighetene, utstedte Tikhon i 1920 det såkalte «dekret 362», der han oppfordret alle eparker som kom til å miste kontakten med kirkens administrasjon, til å organisere et kirkelig samarbeidsorgan i samarbeid med andre slike eparker. Dette førte til grunnleggelsen av flere russisk-ortodokse eksilsamfunn, blant annet den russisk-ortodokse kirke i eksil. Tikhon gav også den estiske og den polske kirke status som autonome kirker.
1922 ble Tikhon arrestert. Et kirkemøte under sovjetisk kontroll erklærte Tikhon for avsatt, men erklæringen ble ikke anerkjent av den russisk-ortodokse kirke. Tikhon ble sluppet ut av fangenskap i 1923, antakelig etter internasjonale protester, men døde to år senere. Han ble begravd i Donskojklosteret.
Den russisk-ortodokse kirke kåret Tikhon til helgen i 1989. Åtte år tidligere hadde han allerede blitt helligkåret av den russisk-ortodokse utenlandskirke.
Svølgja (Holtålen)

Svølgja er et trangt gjel i Gauldalen i Holtålen kommune i Trøndelag fylke. Her ligger Eggafossen, en liten foss i elva Gaula der laksen hopper om sommeren. Her finnes også rester av Tamlaget smeltehytte som ble anlagt i 1661, lagt ned i 1692 og etterfulgt av Dragås hytte ved Eidet i 1727. Fylkesvei 30 passerer gjelet gjennom den 730 meter lange Svølgjatunnelen.
Mimoopsis

Utbredelse

Slekten er utbredt i Oseania: Vanuatu, Admiralitetsøyene, Fransk Polynesia og Fiji.
Kaiyang

Kaiyang  (kinesisk: 开阳县, pinyin: Kāiyáng Xiàn) er et fylke i byprefekturet Guiyang i provinsen Guizhou i Folkerepublikken Kina.

Kulturminner

Matouzhais gamle arkitektur (Matouzhai gu jianzhuqun, 马头寨古建筑群) fra Yuandynastiet frem til Qing-dynastiet ble i 2006 oppført på Folkerepublikken Kinas liste over kulturminner.
5. årtusen f.Kr.

(6. årtusen f.Kr. – 5. årtusen f.Kr. – 4. årtusen f.Kr.)
Rim (navn)

Etymologi

Rim betyr «gaselle» på arabisk.

Kjente personer med navnet

Personene i listen er ordnet kronologisk etter fødselsår.
Fishbourne

Historie

Navnet kommer fra en bekk (angelsaksisk bourne) hvor det er godt fiske; ulikt stavet som fissaburna/fiseborne/fysshburn, alle i betydningen «bekk med fisk».
Et større arkeologisk funnsted, kjent som Det romerske palass i Fishbourne, ligger der. Man har funnet gjenstander knyttet til tiden rundt den romerske invasjonen i år 43 på stedet. En teori er at dette var et av stedene hvor romerne gjorde landgang for å sikre et godt forhold til de vennligsinnede atrebatene. Denne keltiske stammens konge, Verica av atrebatene, hadde søkt romersk beskyttelse etter å ha flyktet fra sine fiender. De opprinnelige trebygningene ble på et senere tidspunkt erstattet av et av de største romerske palasser som noensinne ble bygget. Det ble skadet av brann mot slutten av det 200-tallet, og ble ikke gjenoppbygget.
Folkestad skole

Folkestad skole er en barneskole (1. - 7. trinn) som ligger i Bø i Telemark.
Skolen stod ferdig i 1861 og har siden dette vært grendeskole sammenhengende, bortsett fra skoleåret 1945-46 da skolebygget måtte bygges opp igjen.Dette året måtte de 24 tilhørende elevene ha mye av undervisningen i Ding-dang kirken under Bryggefjell.
I etterkrigsårene økte antall elever jevnt og trutt som følge av den voldsomme befolkningsveksten etter krigen. På 2000-tallet har elevantallet holdt seg stabilt rundt 120 fordelt på de 7 årstrinnene.

Nedlegging av Folkestad skole

Skolen av vært truet av nedleggelse flere ganger, men har bestått som grendeskole hver gang. Første gangen var i 1995 da skolestrukturen innen skoleverket skulle legges om.
Foreldre og tidligere elever på skolen mobiliserte og bygde et tilbygg på dugnad, noe som gjorde at politikerne i kommunen ikke turte noe annet enn å la skolen bestå. De andre grendeskolene: Sanda, Eikjabygda, Vatnar, Valen og Forberg ble alle lakt ned og flyttet til Bø skole.
Senere har det kommet flere forslag om nedleggelse, men skolen består ennå.
Urundet vokal

En urundet vokal uttales med avslappede lepper. I de fleste språk pleier framre vokaler å være urundede. Men enkelte språk skiller mellom rundede og urundede vokaler med samme høyde, blant dem norsk, fransk og tysk. På norsk er a, e, i og æ urundede.
Kråksånger

Kråksånger er et musikkalbum med Mikael Wiehe, utgitt i 1981.
Pham Van Dong

Bakgrunn

I 1925, i en alder av 18 år, begynte han sammen med medstudenter å iscenesette en sittned-aksjon for å sørge over den patriotiske forskeren Phan Chu Trinhs død. Omtrent på denne tiden utviklet han sin første politiske interesse for det kommunistiske partiet. I 1926 reiste han for første gang til Guangzhou sør i Kina for å delta på kurs drevet av Nguyen Ai Quốc (senere kjent som Ho Chi Minh) før han ble tatt opp som medlem av Vietnams revolusjonære ungdomsforening, forløperen til det vietnamesiske kommunistpartiet.
I 1929 jobbet han for den revolusjonære forening i Saigon. Samme år ble han arrestert, stilt for retten av den franske kolonimakten og dømt til ti års fengsel.

Første Indokinakrig

Han sluttet seg også til det indonesiske kommunistpartiet i 1940 og deretter fortsatte han å delta på aktiviteter som ble ledet av Ho Chi Minh. 
Etter at Ho Chi Minh kom til makten under augustrevolusjonen i 1945, ble Pham Văn Dong utnevnt til finansminister i den nylig etablerte regjeringen i Den demokratiske republikken Vietnam. Fra 1954 satt han som utenriksminister i Vietnam.

Statsminister

I 1955 ble han Nord-Vietnams statsminister. Generelt ble Pham Văn Dong i hjemlandet betraktet som en trofast kommunist og en stor nasjonalistisk leder, og en av de mest trofaste disipler til Ho Chi Minh. Han var en sentral skikkelse i Vietnams kamp for uavhengighet og enhet. Han vedvarte som statsminister for det forente Vietnam etter den nordvietnamesiske seier i 1975. 
Etter sin fratreden av aldersgrunner i 1987 oppfordret han flere ganger partiet og regjeringen til kamp om den grasserende korrupsjonen i landet. 
I løpet av sine siste år innenfor kommunistpartiet ble han svært syk og han mistet muligheten til å bruke hendene sine. Han klarte blant annet ikke å holde en penn  og trengte derfor noen til å skrive ned hans ord på papir for ham.
Jackie Stamps

Biografi

Jackie Stamps startet sin profesjonelle fotballkarriere i Mansfield Town i oktober 1937 før han året etter gikk til New Brighton som da spilte i 3. divisjon nord. Her markerte han seg som effektiv spiss, og i januar 1939 ble han kjøpt av Derby County for £1 500. Etter 2. verdenskrig ble han cupfinalehelt med to mål da Derby slo Charlton Athletic 4-1 etter ekstraomganger i 1946.
Stamps ble i Derby fram til 1953 da han gikk til Shrewsbury Town. Sommeren 1954 takket han ja til et tilbud fra Burton Albion om å bli spillende trener, og denne jobben hadde han fram til august 1955. I november 1957 ble han ansatt som midlertidig manager i Burton Albion før han i februar året etter overtok jobben permanent. Han jobbet som manager for the Brewers fram til oktober 1959.
Jackie Stamps ble utnevnt som æresmedlem av Derby County i januar 1983.
Who Shot Mr. Burns?

Who Shot Mr. Burns? er den eneste to-delte episoden av amerikanske, animasjonsserien The Simpsons. Del 1 var den 25. og siste episoden av sesong 6 og ble for første gang sendt på Fox 21. mai 1995. Del 2 var den første episoden av sesong 7 ble for første gang sendt 17. september 1995. 
Sangen Señor Burns, skrevet av Alf Clausen, Bill Oakley og Josh Weinstein ble nominert til Primetime Emmy Award 1996 for Outstanding Individual Achievement in Music and Lyrics.
VM i svømmesport 1982

VM i svømming 1982. Det fjerde verdensmesterskapet i svømming ble arrangert Guayaquil i perioden 29. juli til 8. august 1982.
Gemini 3

Høydepunkter fra ferden

Denne første bemannede ferden med et Gemini-romfartøy var for det meste en test.
I en morsom referanse til Broadway-hit'en «The Unsinkable Molly Brown», ga Grissom romfartøy tilnavnet «Molly Brown», og håpte at det ville gi han mer hell enn med Liberty Bell 7.
Ferdens primære mål var å teste det nye manøvrerbare Gemini-romfartøyet. Vel oppe i verdensrommet endret mannskapet kurs, endret omløpet rundt Jorden noe, og sank ned til lavere høyder over Jorden.
Gemini 3 var også det første romfartøyet med to amerikanere ombord.
Young og Grissom hadde sneket med seg et hemmelig corned beef sandwich ombord i romfartøyet. Da astronautene begynte å spise av dette, ble det spredt smuler rundt i kabinen, noe som kunne ha endt med katastrofe for de elektroniske kretsene i romskipet. Mannskapet fikk reprimande for dette etter landing, og andre mannskap ble advart mot å gjøre tilsvarende stunt.
Under landing da kapselen skiftet fra vertikal til horisontal stilling under fallskjermene skjedde det en nesten-ulykke ombord. Bevegelsen var så brå og hard, at Grissom smalt sin ansiktsmaske (laget av pleksiglass) mot kontrollpanelet foran seg. Masken sprakk i sammenstøtet. Senere romdrakter i Gemini- og Apollo-programmet brukte polykarbonatplast i maskene etter dette.
Lagos (makedonsk general)

Lagos (gresk: Λάγος) (levde på 300-tallet f.Kr.) var far, eller kjent som faren, av Ptolemaios I Soter, grunnleggeren av det ptolemeiske dynasti. Han giftet seg med Arsinoe, en av konkubinene til Filip II, kongen av Makedonia. Det er sagt at hun var gravid da de giftet seg, og makedonerne generelt anså Ptolemaios i realiteten å være sønn av Filip II, men det er også mulig at dette en myte fabrikkert på et senere tidspunkt for å kaste glans over det ptolemeiske dynasti ved å gjøre dem av samme slekt som Aleksander den store.
Ifølge en av Plutarks anekdoter er Lagos en mann med uklar bakgrunn, og da dikteren Theokrit omtaler Ptolemaios som en etterkommer etter Herakles, mener han sannsynligvis som sønn av Filip II.
Stattholderarkivet

Stattholderarkivet er arkivet etter stattholderen i Norge (1572-1771) og Slottsloven (1704-1722). Arkivet oppbevares i Riksarkivet.
Arkivmaterialet omfatter tidsrommet 1572-1771. Bestanden er preget av lakuner, og særlig fra 1500-tallet er det lite materiale. Arkivet er på omtrent 40 hyllemeter. Mesteparten er fra stattholderembetet. Men det finnes egne møtebøker med tilhørende saksdokumenter for Slottsloven. Annet arkivmateriale etter Slottsloven er integrert i hoveddelen.
Møtebøker for Slottsloven inneholder referater og vedtak fra kommisjonens møter. Supplikkbøker inneholder referat av supplikker og søknader. Kopibøker inneholder avskrifter av utgående brev.
Jacques-Nicolas Lemmens

Jacques-Nicolas (Jaak-Nicolaas) Lemmens (født 3. januar 1823 i Zoele-Parwijs nær Westerlo, død 30. januar 1881 i Sempst Près Malines nær Mechelen) var en belgisk komponist og organist. Lemmens underviste ved konservatoriet i Brussel, der han underviste en rekke talentfulle musikere; deriblant Alexandre Guilmant og Charles-Marie Widor.
Marco Dispaltro

Karriere

Som aktiv deltok han ved World Cup i rullestoltennis i 2000, 2001 og 2002, og var rangert blant de 25 beste i verden i denne sporten. Han var manager for det canadiske rullestolrugbylaget fra 2001 til 2008. Dette laget vant gull ved VM i 2002, sølv ved Paralympiske sommerleker 2004, og bronse ved Paralympiske sommerleker 2008. Etter dette var han også trener for det svenske landslaget i rullestolrugby, som kom på 4.-plass ved VM i 2010. 
Dispaltro begynte å spille boccia i 2010, og deltok i sitt første internasjonale mesterskap i 2011, da han deltok ved Boccia World Cup 2011 i Belfast. Der fikk han sølv individuelt, etter å ha tapt finalen 2-5 for brasilianske Eliseu dos Santos. I parkonkurransen kom Canada på 4.-plass, etter å ha tapt bronsefinalen 3-8 for Tsjekkia. Senere på året deltok han også ved Parapanamerikanske leker i Guadalajara, der han fikk sølv individuelt i klassen BC4. Ved utgangen av 2011 var han rangert på 4.-plass i verden i klassen BC4. 
Han deltok ved Paralympiske sommerleker 2012 i London. I parkonkurransen i klassen BC4 fikk Canada bronsemedalje, der han spilte sammen Josh Vander Vies. Canada slo her Storbritannia 8-2 i bronsefinalen. Individuelt ble han slått ut i første runde, der han tapte 3-4 for Peter McGuire.
Zeil

Zeil er Frankfurts mest kjente forretningsgate, og også den forretningsgaten i Tyskland som har høyest omsetning. Den ligger i Frankfurts indre by. Størstedelen av gaten er en gågate som strekker seg fra Hauptwache i vest til Konstablerwache i øst. På vestlig side fortsetter gaten Biebergasse til den såkalte Freßgass («etegaten»), som ender ved Operaplassen. I østlig retning fortsetter Zeil som vanlig bygate til Friedberger Anlage, som er del av Frankfurts tidligere ringskanse. Pfingsweidstraße følger samme retning videre til Zoo.
Belet-Seri

Belet-Seri (også skrevet Beletseri, Belit-Sheri, Belit-Tseri) er i babylonsk og akkadisk mytologi en gudinne i underverdenen. Hun registrerer de døde som trer inn i underverderen, og kalles også «jordens skriver». Det er Belet-seri som oppbevarer nedtegnelsene om menneskets gjerninger slik ta hun kan gi råd til dødens dronning, Erishkigal, om hva deres endelige dom burde bli. Hun er gift med Amurru, nomadenes gud, og er derfor også kalt «ørkenens dronning».'
Fra den gammelbabylonske periode ble Belet-Seri identifisert med gudinnen Gestinanna.
Neuilly-Plaisance

Historie

Kommunen Neuilly-Plaisance ble opprettet 13. april 1892 ved å skille ut en del av arealet til kommunen Neuilly-sur-Marne.
Motorola 68010

Motorola 68010 er en tidligere 32-biter CISC mikroprosessorer som ble produsert av Motorola. Mikroprosessoren ble lansert i 1982 som etterfølgeren til Motorola 68000.
MS «Stena Caledonia»

«Stena Caledonia» er en ferge som fram til 2012 var i eie av Stena Line og trafikkerter ruten Stranraer-Belfast. I 2012 ble hun solgt til Indonesia og omdøpt MS «Port Link».